ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660016920 

ขอให้ตรวจสอบการดัดแปลงและต่อเติมบ้านโดยไม่ได้รับอนุญาต บริเวณบ้าน (ไม่ทราบบ้านเลขที่) ซอย 2 หมู่บ้านพงษ์เพชรเคหะ แขวงทุ่งสองห้อง เขตหลักสี่ กรุงเทพมหานคร จุดสังเกต เข้าซอยแจ้งวัฒนะ 14 ตรงมาระยะทางประมาณ 500-600 เมตร แล้วเลี้ยวขวาจะมีโรงพยาบาลสัตว์อยู่มุมฝั่งซ้าย ตรงเข้ามาจะพบหมู่บ้านฯ เข้าจากหน้าหมู่บ้านฯ ระยะทางประมาณ 100 เมตร จะผ่านศาลพระภูมิ และ สนามเด็กเล่น จากนั้นเลี้ยวขวาตรงเข้ามา ระยะทางประมาณ 20 เมตร จะเลี้ยวเข้าซอย 2 จะพบบ้านดังกล่าวมีลักษณะเป็นบ้าน 1 ชั้น กำลังก่อสร้างเป็น 2 ชั้น เปิดร้านค้าโชห่วย มีตู้กดน้ำจำนวน 1 เครื่อง เครื่องซักผ้า จำนวน 2 เครื่องอยู่หน้าบ้าน เนื่องจากผู้ร้องแจ้งว่าบ้านหลังดังกล่าวมีการก่อสร้างต่อเติมบ้านจาก 1 ชั้น เป็น2 ชั้น โดยไม่ได้รับอนุญาต ซึ่งมีอุปกรณ์ในการก่อสร้าง อาทิเช่น เหล็ก เป็นจำนวนมาก แต่ไม่มีมาตรการรักษาความปลอดภัยให้แก่ประชาชนในพื้นที่ใกล้เคียง ผู้ร้องจึงเป็นกังวลว่าหากในช่วงพายุเข้า จะทำให้เกิดอันตรายถึงแก่ชีวิตกับประชาชนที่สัญจรผ่านไป-มาบริเวณดังกล่าว ซึ่งบ้านดังกล่าวมีผู้อาศัย 2 ราย เป็นคู่สามีภรรยา บุคคลที่ 1 เป็นเพศชาย (ไม่ทราบชื่อ) อายุประมาณ 60 ปี รูปร่างสูงประมาณ 160-170 เซนติเมตร ผิวสีขาว และบุคคลที่ 2 เป็นเพศหญิง อายุประมาณ 60 ปี รูปร่างผอม ตัวเล็ก ผิวสีขาว สูงประมาณ 155 เซนติเมตร ประกอบกับผู้ร้องเห็นว่า แต่เดิม บ้านในละแวกซอย 2 มีลักษณะเป็นบ้านชั้นเดียวตามมาตรฐาน ไม่เหมาะแก่การต่อเติมเป็นบ้านเป็น 2 ชั้น และ ในทางกฎหมายไม่อนุญาตให้ก่อสร้างเพิ่มเติมเป็น 2 ชั้น (ตามที่ผู้ร้องแจ้ง) มีการก่อสร้างมาระยะเวลาประมาณ 10-20 วันแล้ว จึงประสงค์ให้หน่วยงานที่เกี่ยวข้องเร่งดำเนินการตรวจสอบการดัดแปลงและต่อเติมบ้าน โดยไม่ได้รับอนุญาตของบ้านดังกล่าว และกล่าวตักเตือน เพื่อความปลอดภัยของประชาชนในพื้นที่ 

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata